**भारत सरकार**

**मानव संसाधन विकास मंत्रालय**

**उच्‍चतर शिक्षा विभाग**

**राज्य सभा**

**अतारांकित प्रश्न संख्या : 669**

**उत्तर देने की तारीखः 27.07.2015**

**रैंकिंग के लिए संस्थानों का चयन**

**669. प्रो॰ एम॰ वी॰ राजीव गौड़ाः**

क्या **मानव संसाधन विकास मंत्री** यह बताने की कृपा करेंगे किः

(क) मंत्रालय द्वारा रैंकिंग के लिए 500 संस्थाओं का चयन किस आधार पर किया है;

(ख) इस प्रक्रिया के लिए मंत्रालय द्वारा अपनाए जाने वाले तंत्र और समय-सीमा का ब्यौरा क्या है;

(ग) क्या आंकड़ा संग्रहित करने और संस्थानों की रैंकिंग करने के पश्चात् भावी कार्यवाही के लिए कोई योजना है; और

(घ) यदि हां, तो तत्संबंधी ब्यौरा क्या है?

**उत्तर**

मानव संसाधन विकास मंत्री

**(**श्रीमती स्मृति ज़ूबिन इरानी)

**(क) से (घ): राष्‍ट्रीय रैंकिंग फ्रेमवर्क तैयार करने के लिए सचिव, उच्‍चतर शिक्षा, मानव संसाधन विकास मंत्रालय की अध्‍यक्षता में एक समिति गठित की गई है। समिति के विचारार्थ विषयों में अन्‍य बातों के साथ-साथ (क) संस्‍थाओं (ख) कार्यक्रमों के आकलन और रैंकिंग के लिए एक राष्‍ट्रीय फ्रेमवर्क के संबंध में सुझाव देना और साथ ही राष्‍ट्रीय रैंकिंग फ्रेमवर्क की समय-सीमाओं के साथ-साथ संगठनात्‍मक ढांचे, सांस्‍थानिक तंत्र कार्यान्‍वयन की प्रक्रियाएं सुझाना शामिल है। राष्‍ट्रीय रैंकिंग फ्रेमवर्क समिति की अभी तक चार बैठकें हो चुकी हैं जिनमें निष्‍पादन आकलन के लिए फ्रेमवर्क पर विचार-विमर्श किया गया है। मानव संसाधन विकास मंत्रालय ने अभी तक किसी भी संस्‍थान को रैंकिंग फ्रेमवर्क में शामिल करने के लिए नहीं चुना है।**

\*\*\*\*\*